**דיטמר מגנבורג** (בגרמנית: **Dietmar Mögenburg**;‏ 15 באוגוסט 1961) הוא אתלט עבר מערב גרמני בקפיצה לגובה. אלוף אולימפי (לוס אנג'לס 1984) ושיאן עולם.

ביוגרפיה
--------

דיטמר מגנבורג נולד ב-1961 בעיר לברקוזן שבמערב-גרמניה. את הקריירה הספורטיבית שלו החל כבר ב-1979 והיא נמשכה עד לאחר אולימפיאדת ברצלונה ב-1992 כשפרש בגלל פציעה. בנוסף להישגיו הבינלאומיים היה מגנבורג שיאן גרמניה המערבית בקפיצה לגובה 10 פעמים (1985-1980, 1990-1987) ו-5 פעמים שיאן גרמניה בקפיצה לגובה באולמות (1981-1979, 1984, 1989).

לאחר פרישתו מפעילות תחרותי ב-1994 עסק מגנבורג בתחום קידום הספורט.

קריירה ספורטיבית
----------------

### 1979

באליפות אירופה החמישית לנוער, שנערכה בבידגושץ' שבפולין, זכה במדליית זהב בקפיצה לגובה בתוצאה של 2.24 מטר.

### 1980

במרץ השתתף באליפות אירופה באתלטיקה באולם (אנ'), שנערכה בעיר זינדלפינגן (אנ') שבמערב-גרמניה, וזכה במדליית זהב בקפיצה לגובה בתוצאה של 2.31 מטר לפני יאצק ושולה מפולין (2.29 מטר) ואדריאן פרוטאסה (אנ') מרומניה (2.29 מטר).

#### שיאן עולם

במאי השווה מגנבורג את השיא העולמי בקפיצה לגובה של יאצק ושולה (2.35 מטר) וקבע בכך גם שיא עולמי לנוער. שיא זה נשבר על יד גרד וסיג ממזרח גרמניה במהלך אולימפיאדת מוסקבה כשקבע תוצאה של 2.36 מטר.

#### המשחקים האולימפיים

מגנבורג נכלל בנבחרת מערב גרמניה לאולימפיאדת מוסקבה. בעקבות החרם שהוטל על המשחקים השתתף ב"משחקי החרם האולימפיים" (אנ'), שנערכו בקיץ אותה שנה בפילדלפיה בארצות הברית, שם זכה במדליית ארד בקפיצה לגובה (2.22 מטר) אותה חלק עם בן ארצו קרלו ת'רנהארט (אנ') אחרי בן פילדז (אנ') מארצות הברית (2.26 מטר) ונאט פייג' (אנ') מארצות הברית (2.26 מטר).

### 1981

באליפות אירופה באתלטיקה באולם (אנ'), שנערכה בגרנובל שבצרפת, זכה במדליית ארד בקפיצה לגובה (2.25 מטר) אחרי רולנד דלהאוזר (אנ') משווייץ (2.28 מטר) וקרלו ת'רנהארט (אנ') ממערב גרמניה (2.25 מטר).

### 1982

באליפות אירופה באתלטיקה באולם (אנ'), שנערכה במילנו שבאיטליה, זכה מגנבורג במדליית זהב בקפיצה לגובה (2.34 מטר) לפני יאנוש טרזפיזור (אנ') מפולין (2.32 מטר) ורולנד דלהאוזר (אנ') משווייץ (2.32 מטר)

באליפות אירופה באתלטיקה (אנ'), שנערכה באתונה שביוון, זכה במדליית זהב בקפיצה לגובה בשיא תחרויות של 2.30 מטר לפני יאנוש טרזפיזור (אנ') מפולין (2.27 מטר) וגרד נגל (אנ') ממערב גרמניה (2.24 מטר).

### 1983

באליפות העולם באתלטיקה, שנערכה בהלסינקי שבפינלנד, הגיע מגנבורג למקום הרביעי בקפיצה לגובה בתוצאה של 2.29 מטר.

### 1984

באליפות אירופה באתלטיקה (אנ'), שנערכה במרץ בגטבורג שבשוודיה, זכה מגנבורג במדליית זהב בקפיצה לגובה בתוצאה של 2.33 מטר לפני קרלו ת'רנהארט (אנ') ממערב גרמניה (2.30 מטר) ורולנד דלהאוזר (אנ') משווייץ (2.30 מטר).

#### אלוף אולימפי

באולימפיאדת לוס אנג'לס זכה מגנבורג במדליית זהב בתוצאה של 2.35 מטר לפני פטריק שברג משוודיה (2.33 מטר) וז'ו ג'יאנהואה (אנ') מסין (2.31 מטר).

### 1985

#### שיאן עולם

ב-24 בפברואר קבע מגנבורג שיא עולמי בקפיצה לגובה באולם, בתחרות שנערכה בקלן שמערב גרמניה, בתוצאה של 2.39 מטר כשהוא שובר את שיאו של פטריק שברג משוודיה (2.38 מטר) שנקבע יומיים לפני כן בתחרות במערב ברלין. שיא זה החזיק מעמד עד ינואר 1987 כשקרלו ת'רנהארט (אנ') ממערב גרמניה קבע תוצאה של 2.40 מטר בתחרות שנערכה בעיר סימראת' (אנ') שבמערב גרמניה.

### 1986

באליפות אירופה באתלטיקה באולם (אנ'), שנערכה בפברואר במדריד שבספרד, זכה מגנבורג במדליית זהב בקפיצה לגובה בתוצאה של 2.34 מטר לפני זוכה מדליית הכסף קרלו ת'רנהארט (אנ') ממערב גרמניה (2.31 מטר) והזוכים במשותף במדליית הארד אדי אניס (אנ') מבלגיה וג'ף פרסונס (אנ') מבריטניה (2.28 מטר).

באליפות אירופה באתלטיקה (אנ'), שנערכה באוגוסט בשטוטגרט שבמערב-גרמניה, הגיע מגנבורג למקום הרביעי בקפיצה לגובה בתוצאה של 2.28 מטר.

### 1987

באליפות העולם באתלטיקה, שנערכה ברומא שבאיטליה, הגיע מגנבורג למקום הרביעי בקפיצה לגובה בתוצאה של 2.35 מטר.

### 1988

באליפות אירופה באתלטיקה באולם (אנ'), שנערכה בבודפשט שבהונגריה, זכה מגנבורג במדליית כסף בקפיצה לגובה (2.37 מטר) אחרי פטריק שברג משוודיה (2.39 מטר) ולפני סורין מטיי (אנ') מרומניה (2.35 מטר).

באולימפיאדת סיאול הגיע מגנבורג למקום השישי בתוצאה של 2.34 מטר.

### 1989

באליפות אירופה באתלטיקה באולם (אנ'), שנערכה בהאג שבהולנד, זכה מגנבורג במדליית זהב בקפיצה לגובה בתוצאה של 2.33 מטר לפני דלטון גרנט (אנ') מבריטניה (2.33 מטר) ואלכסיי ימלין (אנ') מרוסיה (2.30 מטר).

באליפות העולם באתלטיקה באולם (אנ'), שנערכה בבודפשט שבהונגריה, זכה מגנבורג במדליית כסף בקפיצה לגובה (2.35 מטר) אחרי חאבייר סוטומאיור מברזיל (2.43 מטר) ולפני פטריק שברג משוודיה (2.35 מטר).

### 1990

באליפות אירופה באתלטיקה באולם (אנ'), שנערכה בגלאזגו שבסקוטלנד, זכה מגנבורג במדליית ארד יחד עם גרד נגל (אנ') ממערב גרמניה (2.30 מטר) אחרי ארתור פרטיקה (אנ') מפולין (2.33 מטר) וארטורו אורטיז (אנ') מספרד (2.30 מטר).

באליפות אירופה באתלטיקה (אנ'), שנערכה בספליט שביוגוסלביה, הגיע מגנבורג למקום השישי בתוצאה של 2.31 מטר.

### 1992

מגנבורג התחרה גם באולימפיאדת ברצלונה אולם הגיע רק למקום 27 במוקדמות תחרוות קפיצה לגובה בתוצאה של 2.15 מטר ולא נכלל בגמר.

משפחתו
------

מגנבורג נישא לבת זוגו הנורווגית והם עברו לגור באוסלו. לזוג נולדו 2 ילדים (ג'ונאס וקתרינה) שעוסקים גם הם בספורט תחרותי.

קישורים חיצוניים
----------------

ויקישיתוף מדיה וקבצים בנושא **דיטמר מגנבורג** בוויקישיתוף
* 

* דיטמר מגנבורג, באתר הוועד האולימפי הבין-לאומי

* דיטמר מגנבורג, באתר olympedia.org

* דיטמר מגנבורג, באתר התאחדות האתלטיקה הבין-לאומית

* דיטמר מגנבורג, באתר Track and Field (גברים)
* דיטמר מגנבורג, באתר sport1.de (גרמנית)
* דיטמר מגנבורג, באתר welt.de (גרמנית)
* מקצה הגמר בקפיצה לגובה באולימפיאדת לוס אנג'לס 1984, סרטון באתר יוטיוב

הערות שוליים
------------

1. ↑  תוצאה שהיוותה שיא עולמי

|  אלופים אולימפיים - קפיצה לגובה (גברים) |
| --- |
| 

|  |
| --- |
| (1896): אלרי קלארק ארצות הבריתארצות הברית • (1900): אירווינג בקסטר ארצות הבריתארצות הברית • (1904): סמואל ג'ונס ארצות הבריתארצות הברית • (1906): קורניליוס ליהיי ארצות הבריתארצות הברית • (1908): הארי פורטר ארצות הבריתארצות הברית • (1912): אלמה ריצ'רדס ארצות הבריתארצות הברית • (1920): ריצ'מונד לנדון ארצות הבריתארצות הברית • (1924): הארולד אוסבורן ארצות הבריתארצות הברית • (1928): רוברט קינג ארצות הבריתארצות הברית • (1932): דאנקן מקנוטון קנדהקנדה • (1936): קורנליוס ג'ונסון ארצות הבריתארצות הברית • (1948): ג'ון וינטר אוסטרליהאוסטרליה • (1952): ולטר דייוויס ארצות הבריתארצות הברית • (1956): צ'ארלס דומאס ארצות הבריתארצות הברית • (1960): רוברט שבלקאדזה ברית המועצותברית המועצות • (1964): ולרי ברומל ברית המועצותברית המועצות • (1968): דיק פוסברי ארצות הבריתארצות הברית • (1972): יורי טרמאק ברית המועצותברית המועצות • (1976): יאצק ושולה פוליןפולין • (1980): גרד וסיג מזרח גרמניהמזרח גרמניה • (1984): דיטמר מגנבורג מערב גרמניהמערב גרמניה • 1988): גנדי אבדינקו ברית המועצותברית המועצות • (1992): חאבייר סוטומאיור קובהקובה • (1996): צ'ארלס אוסטין ארצות הבריתארצות הברית • (2000): סרגיי קליוגין רוסיהרוסיה • (2004): סטפן הולם שוודיהשוודיה • (2008): אנדריי סילנוב רוסיהרוסיה • (2012): אריק קינרד ארצות הבריתארצות הברית • (2016): דרק דרואין קנדהקנדה • (2020): ג'יאנמרקו טאמברי איטליהאיטליה ומועתז עיסא בראשים קטר (מדינה)קטר (מדינה) |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14356021

 |